Branko Lustig

Branko Lustig (født 10. juni 1932 i Osijek i daværende Kongeriket Jugoslavia, død 14. november 2019 i Zagreb) var en kroatisk filmprodusent som ble tildelt to Oscar-statuetter.

Lustig ble født i en jødisk familie i Kongeriket Jugoslavia (i dagens Kroatia), og ble under andre verdenskrig deportert til Auschwitz og Bergen-Belsen, der han tilbrakte to år. Mesteparten av familien ble massakrert av Ustasja, de kroatiske fascistene, under krigen.

I 1993 fikk han en Oscar-statuett for produksjonen av filmen Schindler's List og i 2001 for produksjonen av filmen Gladiator. Han var assisterende regissør på Volker Schlöndorffs Blikktrommen (1979). Han medvirket på produksjonen av Sophie's Choice av Alan J. Pakula (1982). For produksjonen av Schindler's List ble han også tildelt Hertug Trpimirs orden av Kroatias president Franjo Tuđman. Lustig spilte i første scene av filmen rollen som Krakauer Nachtclubs overkelner. 

Lustig flyttet i 1988 til USA, men flyttet tilbake til Zagreb seks år før han døde.

Referanser

Litteratur 
 Kay Weniger: Zwischen Bühne und Baracke. Lexikon der verfolgten Theater-, Film- und Musikkünstler 1933 bis 1945. Mit einem Geleitwort von Paul Spiegel. Metropol, Berlin 2008, ISBN 978-3-938690-10-9, S. 233.

Eksterne lenker 
 
 

Kroater
Kroatiske skuespillere
Filmprodusenter
Personer fra Osijek